Bredbånd i Åmot - Åmot kommune
Bredbånd i Åmot
Høyhastighetsbredbånd blir stadig viktigere i dagens samfunn hvor det er sterke krefter som arbeider for en stadig akselererende digitalisering av samfunnet.
Kommunen anser det som særdeles viktig at det opprettholdes en spredt bosetning i kommunen og at de som bor i grendene og utkantområdene i kommunen har tilgang til de samme digitale tjenestene og mulighetene som de som bor i mer sentrale deler av kommunen.
Områder med høyhastighetsbredbånd
Området som består av Rena sentrum, Tallmoen, Berget, Lappland, Grinihagen, Arnestad, Tingstadgutua, Rostadgutua og Rostadmoen er utbygd kommersielt med fiber. Støabakken og Kildeveien er utbygd kommersielt med kabel-tv nett via koaksialkabel.
Hovdmoen industriområde
Området er utbygd med fiber til de bedriftene som ønsker tilgang, men ikke for boligene eller fritidsboligene i området.
Området er utbygd kommersielt med fiber for alle boliger knyttet til tettbebyggelsen på Osneset.
Hytteområdet er utbygd kommersielt med en kombinasjon av fiber og koaksialkabel.
Rena sør
Området strekker seg fra Bekkelaget sør for Tallmoen inkludert Bakstadveien, til grensen mot Elverum ved Bråten og fra Illsaasbakken på østsiden av Glomma inkludert blant annet Bergslia, til Søreng nord for grensen mot Elverum kommune og er utbygd med fiber fra Telenor med støttemidler fra Hedmark Fylkeskommune.
For å se avgrensning av hvert enkelt prosjektområde og følge med på fremdriften i hvert enkelt prosjekt anbefales det å benytte fylkeskommunens kartløsning som oppdateres etter hvert som prosjektene endrer status.
Fylkeskommunens kartløsning
Det pågår for tiden utbygging av mobilt 4G nett fra Telenor i øvre delen av Osdalen. 4G nettet vil gi fastboende, eiere av fritidsboliger og andre brukere av området tilgang til bruk av mobile tjenester i form av blant annet tale og mobilt bredbånd.
Mobilnettet vil i hovedsak dekke området på begge sider av nordre Osa nord for eiendommen Svarstad opp til Landenget nord i dalen. Første delen av prosjektet med mobilsender på Storåsen er forventet ferdigstilt i løpet av juni/juli 2021 og hele prosjektet ferdigstilles i løpet av 2021.
Kommunestyret vedtok 16.06.2021 at det bevilges midler for å dekke kommunens egenandel for utbygging av 6 prosjekter og det er i etterkant inngått utbyggingsavtale med Eidsiva Bredbånd for utbygging av prosjektene. Følgende områder som består av til sammen 351 husstander planlegges som følge av dette utbygd med fiberbredbånd.
Haugedalen – Oset – Ulvåa
Prosjektområdet består av 110 husstander og strekker seg fra boligene langs Haugedalsveien sør for gården Ottershagen, gjennom Haugedalen til Osa bru nord for Osmoen og opp til husstandene øverst i Ulvåa.
Rødsåslia – Rødsbakken – Rødsberget – Hansberget
Prosjektområdet består av 18 husstander og strekker seg fra Osa bru nord for Osmoen, gjennom Rødsbakken inkludert boligene i Rødsgrenda og Rødsåslia samt Rødsberget og Hansberget.
Prosjektområdet består av 73 husstander og strekker seg fra eiendommene Bekk og Fjeldstad sør for Deset, gjennom Deset inkludert alle boliger opp til Gjetvål og Lindstad nord for Deset.
Søndre Løsset – Buviken
Prosjektområdet består av 14 husstander og strekker seg fra Søndre Løsset inkludert alle boliger langs Rena elva og Løssetveien opp til grensen mot Rendalen kommune.
Åsbygda og Skramstadberget
Prosjektområdet består av 97 husstander og strekker seg fra krysset Åsbygdsveien – Skramstadsæterveien, altså fra eiendommen Nordre Skramstad inkludert alle boliger langs Åsbygdsveien med alle avstikkere inn til eiendommen Brenna samt alle boliger langs Skramstadsæterveien med alle avstikkere opp til eiendommen Skog.
Kilde – Kåsa
Prosjektområdet består av 39 husstander og strekker seg fra boligene nord for eiendommen Kilde inkludert alle boliger på Kåsmoen opp til eiendommen Kåsa.
Forutsetning for utbygging av områdene
Det er viktig å merke seg at utbygging av områdene forutsetter en minimums oppslutning blant husstandene på 65 prosent.
Oppnås ikke minimum 65 prosent tilknytning fra husstandene blir det rett og slett ingen utbygging av området og de offentlige støttemidlene, kommunes egenandel og utbyggers investering går tapt for det aktuelle prosjektet.
Det offentlige i form av Nasjonal kommunikasjonsmyndighet, fylkeskommunen og kommunen har nå gjort sitt bidrag i form av finansiering av hvert enkelt av prosjektene og det er nå opp til eierne av hver enkelt husstand om de ønsker å koble seg til fiber og på den måte bidra til å øke eiendommens bruksverdi og salgsverdi ved at man velger å knytte eiendommen til en fremtidsrettet teknologi som dekker fremtidige behov når det gjelder kommunikasjon med omverdenen. I tillegg støtter man opp om en fiberutbygging i området som vil øke bokvaliteten og gjøre det enklere å bli boende, eller for nye å bosette seg i det aktuelle området og i tillegg vil man kunne bli boende lengere inn i alderdommen.
Det jobbes med å finne en god løsning for utbygging av høyhastighetsbredbånd i Slemdalen hvor det er et prosjektområde som består av 31 husstander som dekker alle boligene inn til eiendommen Karinusbua nord i dalen.
Utbyggingen av høyhastighetsbredbånd i kommunen er godt i gang, men det gjenstår fortsatt mange områder hvor utbyggingen ikke har startet enda.
Noen av disse områdene står nå for tur siden de har blitt tildelt offentlige støttemidler og det er inngått utbyggingsavtale. Det er slik at de områdene som er enklest å bygge ut og de mest tettbygde områdene har blitt utbygd på kommersielle vilkår uten behov for offentlige midler.
Videre er det slik at de områdene som ligger tettest opp mot de kommersielle områdene og består av flest husstander ofte er enklest å få offentlige støttemidler til, men det er nå viktig å se på gode søknadsområder for årene fremover og hvordan dekningen i de ulike områdene kan gjøres på best mulig måte.